Yusf Ḥajji

Yusf Ḥajji (s Tfinaɣ: ⵢⵓⵙⴼ ⵃⴰⵊⵊⵉ; s Tfṛanṣiṣt: Youssouf Hadji; s Tɛṛabt: يوسف حجي), ilul 25 Bṛayṛ 1980 ɣ Ifran n Waṭlas Mẓẓiyn, Tsga n Ugʷlmim-Asif n Nun, Lmɣrib, iga amurar n twjja n uḍaṛ Amɣribi, ar itturar ɣ izirg n tmnṭakt.

Iga Yusf gʷmas n Mṣṭafa Ḥajji, amurar aqbur n Aṣṣuṣyasyun Sburtif Nansi-Luṛin d Trabbut Tamɣribit n Twjja n Uḍaṛ.

 Taridirt 
Ilul Yusf ɣ Ifran n Waṭlas Mẓẓiyn ɣ Lmɣrib, iddu s Fṛanṣa nttan d tawja nns lliɣ dars llan sin isggʷasn, yimɣur gis ɣ Krutzwald...

 Ɣ trubba 
Issnta Yusf tawada nns n Twjja n Uḍaṛ ɣ wAṣṣuṣyasyun Sburtif Nansi-Luṛin (fr) 1998-1999, yurar anmuqqar nns amzwaru ɣ tskʷflt tamzwarut (fr) 29 May 1999 mgal Ṣucu (fr), ikcim ɣ tusdidt tiss 82 ɣ udɣar n Ɛabdnnaṣṛ Waddah (fr). Iḍfaṛ Yusf urar nns d Nansi mqqar ukin s Tabrza n Fṛanṣa n Twjja n Uḍaṛ n Taḍa tiss 2 (fr).

Ɣ 2003, yurri daɣ Ḥajji s tskʷflt tamzwarut, ar itturar d Sburting Klub du Baṣtya (fr), immutty ilmma dar Sṭad Rini (fr), s usmmagl n uslɣmay nns aqdim Laẓlu Buluni (fr). Izzri Yusf yat tizi bahra imran lliɣ yufa taɣnnant ɣ tsga tafasiyt n tmnṭak dar umurar Jun Uṭaka (fr). Lliɣ iga Byir Driyusi (fr) aslɣmay, ur ar bahra yakka tizi iggutn i Yusf ɣ inmuqqarn.

Ɣ 2007, yurri daɣ Ḥajji dar trabbut lli ɣ issnti twada nns tazzulant, Nansi. Yiwi d Nansi tasmɣurt n imsswi yufn 2008-2009 s 11 n tmswit. Ismd sul sin isggʷasn yaḍnin d Nansi, issw nit daɣ 11 n tmswitin 2010-2011. Ɣ 31 Ɣuct 2011 yurri daɣ s dar Sṭad Rini s yat tmaɣunt n sin isggʷasn (wiss kṛaḍ iga udɣir), isswa gisn Ḥajji 8 tmswitin, 6 ɣ tskʷflt tamzwarut.. 

25 May 2012, idda Yusf Ḥajji s Qaṭar, issgmḍ yat tmaɣunt n sin isggʷasn d Lɛaṛabi Sburt Klub (fr).

Ḍaṛat n turmitin nns ɣ tbrza n Qaṭar d tin Turkya, iwrri daɣ s trabbut nns tamzwarut, Nansi, ɣ 22 Mayyu 2014. Isni didsn yat tmaɣunt n yan usggʷas nɣ sin iɣ ɣlin s tskʷflt tamzwarut lli igan awttas nna tsrs trabbut.

Ɣ 9 Mayyu 2018, inna mas rad isunfu ɣ wurar tigira n wannaz 2018-2019.

 Ɣ trabbut tanamurt 
Mqqar d imqqur Yusf Ḥajji ɣ Fṛanṣa, isty ad itturar d Trabbut Tamɣribit n Twjja n Uḍaṛ, ilkm dids tigira n Ukrwas n Tfriqt n Tmttiwin n Twjja n Uḍaṛ 2004

 Isnmktatn 

 Tismɣurin 
 Anbraz n Tbrza n Fṛanṣa Taskʷflt tiss snat 2016. 
 Amurar n wayyur (fr) ɣ Tbrza n Fṛanṣa Taskʷflt tiss snat Bṛayṛ d Ibrir 2015.
 Tigira n Ukrwas n Tfriqt 2004 d Trabbut Tamɣribit.
 Wiss kṛaḍ ɣ tsmɣurt n Izm n Wurɣ Utfriqt (fr) 2007.

 Wayyaḍ 
Yusf Ḥajji iga bab n usarag n tḥffaft A Is Ka Kwafur, innuṛẓm ɣ Furbax (fr) Muzill (tazuni) (fr),  Bṛayṛ 2009.

 Tisaɣulin 

 Tabiblyugṛafit 
 Bertrand Munier, AS Nancy Lorraine - Histoire d’un club - Au fil des saisons depuis 1935, Éditions Serpenoise, 2010 

 Izdayn n bṛṛa 
Yusf Ḥajji ɣ usnfar Kumnz

Taggayt:Takurt n uḍaṛ